“บิ๊กตู่” สั่งฟัน! แก๊งปั่นราคา “หน้ากากอนามัย” คุกสูงสุด 7 ปีปรับ 1.4 แสนบ.
“บิ๊กตู่” สั่งฟัน! แก๊งปั่นราคา "หน้ากากอนามัย" คุกสูงสุด 7 ปีปรับ 1.4 แสนบ.
“บิ๊กตู่” สั่งฟัน! แก๊งปั่นราคา "หน้ากากอนามัย" คุกสูงสุด 7 ปีปรับ 1.4 แสนบ.
7 ก.พ. 2563

นางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหมสั่งแก้ปัญหากรณีมีการกักตุนหน้ากากอนามัยและเจลแอลกอฮอล์ ส่งผลให้ราคาในท้องตลาดสูงกว่าความเป็นจริงสร้างความเดือดร้อนให้กับพี่น้องประชาชน
ทั้งนี้ จากการรายงานของกรมการค้าภายใน ได้มีการจับกุมผู้กระทำผิดแล้วจำนวน 8 ราย โดยได้ส่งตัวให้เจ้าหน้าที่ตำรวจดำเนินความผิดเกี่ยวกับการสร้างความปั่นปวนในราคาขายให้สูงกว่าความเป็นจริง ในมาตรา 29 ของ พ.ร.บ. ว่าด้วยราคาสินค้าและบริการ พ.ศ. 2542 มีโทษจำคุกสูงสุดไม่เกิน 7 ปี ปรับไม่เกิน 140,000 บาท หรือทั้งจำทั้งปรับ
ส่วนกรณีในพื้นที่ต่างจังหวัด นายกรัฐมนตรีได้สั่งการให้กระทรวงพาณิชย์ดำเนินการเป็นกรณีเร่งด่วน ให้พาณิชย์จังหวัด ฝ่ายปกครอง และเจ้าหน้าที่ตำรวจ ลงพื้นที่ตรวจสอบผู้มีพฤติกรรมปั่นป่วนราคาขายตามที่มีการร้องเรียน และดำเนินการตามกฎหมายกับผู้กระทำความผิดอย่างเข้มงวดและจริงจัง หากพี่น้องประชาชนพบเห็นการกระทำความผิดดังกล่าว ขอให้แจ้งสายด่วน 1569 ซึ่งจะมีคณะเคลื่อนที่เร็วลงพื้นที่ไปตรวจสอบดำเนินการตามกฎหมายกับผู้กระทำความผิดในทันที
สำหรับสถานที่ซื้อหน้าการอนามัยนอกจากร้านค้าทั่วไปแล้ว ประชาชนสามารถหาซื้อได้ตามส่วนราชการ ต่าง ๆ ที่มีการจัดจำหน่าย อาทิ ในส่วนของกระทรวงพาณิชย์จะเริ่มจำหน่ายในวันที่ 8 ก.พ.63 ณ ลานเอนกประสงค์ ชั้น 3 กระทรวงพาณิชย์ ตั้งแต่เวลา 09.00 น.เป็นต้นไป และจะกระจายไปทุกอำเภอทั่วประเทศผ่านร้านธงฟ้าลดค่าครองชีพ ในราคา 2.50-5.00 บาท/ชิ้น ตามคุณภาพ โดยจะทยอยส่งให้ครบตามเป้าหมายภายในเดือน ก.พ.นี้